**ТД на НАП Бургас**

Салонът за обслужване на клиенти се намира в сградата на ТД на НАП Бургас, на адрес: гр. Бургас, ул. „Александровска“ №26, п. к. 8000, телефон за връзка: 056/878 179 и 056/878 129.

 Сградата на салона за обслужване на граждани се намира срещу хотел „България“, зад сградата на община Бургас.

 Най-близката спирка на градския транспорт е Терминал ЮГ намиращ се между жп гара Бургас и пристанище Бургас. Спирката обслужва автобусни линии номера Б1, Б2, Т2, 11, 12 и 15.

Най-близкият обществен паркинг с обозначени места за паркиране на хора с увреждания се намира на подземен паркинг „Кирил и Методий“, входът за който е откъм площад „Баба Ганка“. В близост до сградата - 20-50 м. на ул. „Конт Андрованти“ има обособени 3-4 паркоместа за хора с увреждания.

 В централна градска част има изградена и синя зона. Зоните за платено паркиране се обозначават допълнително с информационна табела, в която са описани условията на паркиране в синята зона, размерът на таксата за паркиране и начинът на заплащането й и принудителните мерки, които се прилагат.

Салонът за обслужване на клиенти се намира на първи етаж от сградата.

До салона се достига през фоайе с 2 броя еднакви стълбища с по 12 броя стъпала, разположени от двете страни на  асансьор за хора с увреждания. Отляво на входа на сградата е изградена естакада за движение на инвалидни колички. Същата има релефна настилка в началото и в края си. Входната врата се намира вляво след края на естакадата.

В сградата се влиза през външна врата, която е с посока на отваряне навън, не е автоматична. Салонът е с отворен достъп.

Има система за управление на опашките, разположена на две места в салона за обслужване – на входа на салона и на информация с възможност за асистираща помощ от служител.

Има светлинни информационни табла и обикновени информационни табла.

Има определена стая за обслужване на клиенти с увреждания.

В салона за обслужване има постоянно присъствие на охрана и гише информация с дежурен служител, оказващ помощ на клиентите.

Има възможност за предварително уговаряне на час за посещение, няма опасно разположени предмети в салона за обслужване, има поставен звънец при необходимост от асистираща помощ.